Document ID: 32004R1459

KOMISIJAS REGULA (EK) Nr. 1459/2004
(2004. gada 16. augusts),
ar ko groza Padomes Regulu (EK) Nr. 2368/2002 par Kimberlijas procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 2368/2002 par Kimberlijas procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem (1), kurā jaunākie grozījumi izdarīti ar Komisijas Regulu (EK) Nr. 1458/2004 (2), un jo īpaši tās 20. pantu,
tā kā:
(1)
Regulas (EK) Nr. 2368/2002 20. pantā ir paredzēta iespēja izdarīt grozījumus II pielikumā sniegtajā Kimberlijas procesa sertifikācijas sistēmas dalībnieku sarakstā.
(2)
Kimberlijas procesa sertifikācijas procesa priekšsēdētajs savā 2004. gada 9. jūlija paziņojumā ir sniedzis atjauninātu minētās sistēmas dalībnieku sarakstu. Atjauninātajā sarakstā ir izslēgta Kongo Republika. Tādēļ attiecīgi jāgroza II pielikums,
IR PIEŅĒMUSI ŠO REGULU.
1. pants
Ar šo Regulas (EK) Nr. 2368/2002 II pielikumu aizstāj ar šīs regulas pielikumu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 16. augustā

Labels: 3
14